A levegő stagnálása növelheti a levegőben lévő vírusok és por koncentrációját, ezért kritikus szempont a belső levegő lehető legfrissebben tartása. Megfelelő karbantartás és szűrés nélkül a fűtési-, szellőztetési- és légkondicionáló rendszerek felhalmozhatnak penészt és olyan részecskéket, amelyek légzőszervi betegségeket terjeszthetnek üzemszüneti időszakok után.   Bizonyítékok vannak arra is, hogy a páratartalom szerepet játszhat a vírusok, például a COVID-19 túlélésében. Mint ilyen, a relatív páratartalom 40–60% közötti fenntartása elősegítheti a COVID-19 terjedésének és túlélésének korlátozását. Kérje az épület üzemeltetőjét, hogy biztosítson 100% friss levegő ellátást az épületben, ne legyen levegő visszakeverés a légtechnikai rendszerben. Erről vezessen az épület-üzemeltetés jegyzőkönyvet, amelyet rendszeresen küldjön meg az FM csapatnak. Helyezzen ki levegőminőség érzékelő szenzorokat (legalább CO2 szint érzékelőt, tartsa lehetőleg 800 ppm körüli értéken, vagy ez alatt a CO2 szintet). Függessze fel a belső levegőt keringető split-klímák, fan-coilok működtetését.  Az irodai páratartalmat állítsák lehetőség szerint 40-60% közötti értékre. Ha ez lehetséges, a takarítás kiegészíthető UV lámpás fertőtlenítéssel a gyakran használt felületeken. A WC lehúzása történjen mindig lecsukott tetővel, az elszívás legyen folyamatosan bekapcsolva a közösségi mosdókban. Az épület üzemeltetőjével ellenőrizze a levegőszűrők utolsó karbantartási időpontját. Alkalmazzon tudatosan légtisztító növényeket, emelje a levegő páratartalmát növények kihelyezésével.   Bővebb tartalom a WELL Kanapé webinárium-sorozat ide vonatkozó előadásában: